Diari Oficial de la Generalitat Valenciana


Sumari del DOGV 8930, del 20-10-2020 (2020/8591)

Extracte de la Resolució de 14 d'octubre de 2020, de la Direcció General d'Innovació Ecològica en la Construcció, per la qual es convoquen, per al 2020, les subvencions a projectes i obres d'impuls a la transició ecològica i innovació en l'entorn construït. Pla IRTA d'Impuls a la Innovació i Recerca Aplicada per a la Transició Ecològica en l'Arquitectura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8591


Data del document
:   14-10-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució de 14 d'octubre de 2020, de la Direcció General d'Innovació Ecològica en la Construcció, per la qual es convoquen, per al 2020, les subvencions a projectes i obres d'impuls a la transició ecològica i innovació en l'entorn construït. Pla IRTA d'Impuls a la Innovació i Recerca Aplicada per a la Transició Ecològica en l'Arquitectura. [2020/8591]  
  
BDNS (identif.): 528376.  
De conformitat amb el que es preveu en els articles 17.3.b i 20.8.a de la Llei 38/ 2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions  
 (https://www.infosubvenciones.es/bdnstrans)  
  
Primer. Beneficiaris  
Podrà ser beneficiària, i per tant perceptora d'aquestes subvencions, qualsevol persona física o jurídica, de naturalesa pública o privada, que promoga la sostenibilitat i la innovació aplicada en la construcció, reforma o rehabilitació per a projectes i obres, i projectes d'investigació aplicada i de desenvolupament de producte, en l'àmbit de la Comunitat Valenciana.  
  
Segon. Objecte  
La present resolució té per objecte l'aprovació de la convocatòria de concessió de subvencions, per al 2020, dirigida a cofinançar projectes i obres, de nova planta i rehabilitació, que fomenten la incorporació de mesures sostenibles i potencien la transferència tecnològica i la innovació aplicada com a valor afegit en l'entorn construït, mitjançant l'impuls de demostradors.  
Les actuacions subvencionables contribuiran a la transició ecològica en la construcció; donaran suport a la lluita contra el canvi climàtic i apostaran per la innovació en termes del foment d'una sostenibilitat ambiental, social i econòmica, considerant la imprescindible hipocarbonizació de l'entorn construït i la necessària transformació dels espais que habitem en llocs que promoguen la igualtat i el benestar, tot això mitjançant la incorporació de solucions innovadores que suposen una transferència de coneixement i requerisquen ser validades en un entorn real, que convertisquen l'actuació en un demostrador viu.  
  
S'estableixen, per a això, dos programes:  
a) Programa 1: projectes.  
b) Programa 2: obres.  
  
Tercer. Bases reguladores  
Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de concessió de subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'Impuls a la Innovació i Recerca Aplicada per a la Transició ecològica en l'Arquitectura (DOGV núm. 8915, del 29 de setembre del 2020).  
  
  
Quart. Quantia  
La quantia total màxima global de les ajudes per a concedir en la present convocatòria serà inicialment d'1.578.000,00 euros. Aquest import es determina a partir de la disponibilitat pressupostària de la línia indicada, de fons propis no condicionats de la Generalitat. L'abonament, tenint en compte la diversitat temporal de les actuacions subvencionables i segons el que es disposa en l'article 3 de l'ordre de bases reguladores, se subjectarà a una execució pressupostària desenvolupada en tres anualitats, amb la següent dotació econòmica.  
Exercici pressupostari 2020: 1.178.000,00 euros.  
Exercici pressupostari 2021: 200.000,00 euros.  
Exercici pressupostari 2022: 200.000,00 euros.  
L'import total convocat es distribueix entre els dos programes, de la forma següent:  
a) Programa 1. Projectes: 578.000,00 euros.  
b) Programa 2. Obres: 1.000.000,00 d'euros.  
  
Cinqué. Termini de presentació de sol·licituds  
El termini de presentació de les sol·licituds serà de quinze dies a partir de l'endemà de la publicació del present anunci en el Diari Oficial de la Generalitat Valenciana.  
  
València, 14 d'octubre de 2020.- La directora general d'Innovació Ecològica en la Construcció: Nuria Matarredona Desantes.